Tunelurile de sub zidul Berlinului - Greg Mitchell
In vara anului 1962, anul de dupa construirea Zidului Berlinului, niste tineri vest-germani si-au asumat riscul puscariei, al torturii de catre Stasi si chiar de a-si pierde viata pentru a-si salva prietenii, iubitele si simpli straini din Berlinul de Est, sapand tuneluri pe sub zid. \n \n Apoi, doua posturi de televiziune din Statele Unite au aflat de aceste proiecte secrete si au intrat intr-o cursa de a fi primele care le documentau din interior. Presedintele John F. Kennedy era reticent insa fata de orice lucru care ar fi putut duce la o confruntare cu Uniunea Sovietica, si a aprobat masuri fara precedent pentru a impiedica realizarea celor doua documentare de televiziune, punand la incercare limitele presei libere in era escaladarii tensiunilor nucleare.